
Ehitusloa andmine ( Vaksali tn 19 // A. Puškini tn L1 ) 

1. ASJAOLUD JA MENETLUSE KÄIK

13.04.2022 ehitisregistri keskkonda laekus läbivaatamiseks ehitusloa taotlus nr 2211271/11654  Vaksali tn 19 // A. Puškini tn L1 kinnistutel asuva ärihoone, ehitisregistri koodiga 118004995,  laiendamiseks ja selle teenindamiseks vajalike rajatiste ümberehitamiseks ja püstitamiseks koos ehitusprojektiga „V19_EP_v01_Vaksali19“, peaprojekteerija AS RTG PROJEKTBÜROO.
Ehitusprojekt „V19_EP_v01_Vaksali19“ on koostatud Narva Linnavolikogu 13.02.2002 otsusega nr 416/54  kehtestatud Vaksali tn 19 maa-ala  detailplaneeringu ning 04.02.2022 Narva Linnavalitsuse Arhitektuuri- ja Linnaplaneerimise Ameti arhitektuuri -ja planeerimise osakonna poolt kooskõlastatud   Vaksali tn 19 ärihoone kuni 33% ulatuses selle esialgu kavandatud mahust laiendamise eskiisi alusel.
Ehitusloa menetlusse nr 299681 oli kaasatud kooskõlastamiseks ning arvamuste avaldamiseks Narva Linnavalitsuse Arhitektuuri- ja Linnaplaneerimise Amet, Narva Linnavalitsuse Linnamajandusamet, Päästeameti Ida päästekeskus, Telia Eesti AS, Narva Vesi AS, Narva Soojusvõrk AS. 
Ehitusprojektis on avastatud puuduseid ning ehitisregistri keskkonna kaudu ehitusprojekt  on mitu korda tagastatud puuduste kõrvaldamiseks.
12.08.2022 lõplikult kõrvaldatud puudustega ehitusprojekti uus versioon „V19_EP_v02_Vaksali19“ on ehitisregistri  keskkonnas projekteerija poolt taasesitatud.
Arhitektuuri- ja Linnaplaneerimise Amet on seisukohal, et:
„Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega. Antud juhul kuulub kavandatav tegevus KeHJS § 6 lg 2 p 10 mainitud valdkonda. Samas ei ole kavandatavat tegevust nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ (tegemist on kinnistusisese vee- ja kanalisatsiooni võrkudega, ning väike osa läheb kinnistu piirist üle, mis ei too kaasa olulist keskkonnamõju; hoone rekonstrueerimine ja otstarbeline kasutamine ei eelda olulist ebasoodsat mõju keskkonnale või inimeste heaolule), ning seetõttu eelhinnangut vastavalt KeHJS § 6 lg 2´3 ei anta“.
16.08.2022 kõik kaasatud menetlusosalejad  kooskõlastasid ehitusloa eelnõu.
Arhitektuuri- ja Linnaplaneerimise Amet kooskõlastas tingimisi, märkustega:

„Koos ehitamise alustamise teatisega esitada ehitisregistrisse tellijaga ning naaberkinnistu omanikega ehitustööde kooskõlastatud organiseerimise kava, milles on määratud vähemalt ehitustööde teostamise meetodid, ehitusplatsi piirdeaia asukoht ning ehitustööde teostamise ajaks liikluskorraldus (EVS 932:2017). Samuti ehitustööde käigus tuleb järgida kehtiva Narva linna heakorra eeskirja § 9 sätestatud nõuded. Ehitustööde läbiviimisel ei tohi rikkuda teistele isikutele kuuluvaid asjaõigusi. EhS § 12 lg 1, 3 kohaselt tuleb ehitada ehitusprojekti kohaselt, järgides ehitise ja ehitamise kohta kehtivaid nõudeid ning ehitamisel tuleb arvestada ehitamisest mõjutatud isikute õigusi ning rakendada abinõusid nende õiguste ülemäärase kahjustamise vastu“.
Narva Linnavalitsuse Linnamajandusamet kooskõlastas tingimisi, märkusega:

„Enne kaevamistööde alustamist võtta kaeveluba“.
Telia Eesti AS kooskõlastas tingimisi, märkustega:

„Telia Eesti AS (edaspidi Telia) sideehitiste kaitsevööndis tegevuste planeerimisel ja ehitiste projekteerimisel tagada sideehitise ohutus ja säilimine vastavalt EhS §70 ja §78 nõuetele. Tööde teostamisel sideehitise kaitsevööndis lähtuda EhS ptk 8 ja ptk 9 esitatud nõuetest, MTM määrusest nr 73 (25.06.2015) „Ehitise kaitsevööndi ulatus, kaitsevööndis tegutsemise kord ja kaitsevööndi tähistusele esitatavad nõuded“, kohaldatavatest standarditest ning sideehitise omaniku juhenditest ja nõuetest. Kooskõlastamise märkused ja sideehitiste kaitsemeetmed peavad kajastuma projekti seletuskirjas. Kõik kavandatavad tööd ja meetmed peavad olema kirjeldatud viisil, mis annavad piisavat, arusaadavat ja õiget teavet kavandatava ehitise ja selle vastavuse kohta õigusaktides sätestatud nõuetele. Projektis esitatud lahendused peavad omavahel sobima selliselt, et nende väljaehitamine ja toimimine ei segaks üksteist ja võimaldaks teha sideehitiste hooldust ja remonti. Antud kooskõlastus ei ole tegutsemisluba Telia sideehitise kaitsevööndis tööde teostamiseks. Sideehitise kaitsevööndis on sideehitise omaniku loata keelatud igasugune tegevus, mis võib ohustada sideehitist. Sideehitise kaitsevööndis võib töid teostada ainult Telia volitatud esindaja poolt väljastatud tegutsemisloa alusel. Tegutsemine Telia sideehitiste kaitsevööndis on lubatud peale sideehitise kättenäitamist järelevalve töötaja poolt ning selle fikseerimist kahepoolselt allkirjastatud aktis. Tegutsemisluba taotleda hiljemalt 5 tööpäeva enne planeeritud tegevuste algust ja soovitud väljakutse 
aega Telia Ehitajate portaalis: https://www.telia.ee/ehitajate-portaal. Teostatavate tööde käigus tagada kujad, sideehitiste terviklikkus ja kaitsemeetmete rakendamine. Sideehitiste kaitsemeetmete muudatused kooskõlastada enne tööde algust Telia Eesti AS sideehitiste järelevalve töötajaga. Kõik  Telia sideehitiste kaitsmise/säilitamisega seotud kulud kannab tööde teostamisest huvitatud isik“.
Ehitusprojekt vastab sätestatud nõuetele,  detailplaneeringule ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.
2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. Ehitusseadustiku § 42 lõike 2  kohaselt  pädev  asutus  otsustab  keskkonnamõju  hindamise algatamise vajaduse. KeHJS § 11 lõike 2 kohaselt otsustaja vaatab tegevusloa taotluse läbi ning teeb otsuse kavandatava tegevuse keskkonnamõju hindamise algatamise või algatamata jätmise kohta õigusaktis sätestatud tegevusloa taotluse menetlemise aja jooksul.
2.4. Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt  sisaldab ehitisi, mille ehitamisest peab teavitama, siis asendab ehitusteatist ehitusluba.
2.5. Ehitusseadustiku § 42 lõike 3 punkti 5 kohaselt - ehitusloa kõrvaltingimusena võib eelkõige sätestada ehitise või ehitamise keerukusest tulenevaid lisatingimusi ehitamiseks.
3.    OTSUS

3.1. Anda ehitusluba Vaksali tn 19 // A. Puškini tn L1 kinnistutel asuva ärihoone, ehitisregistri koodiga 118004995,  laiendamiseks ja selle teenindamiseks vajalike rajatiste ümberehitamiseks ja püstitamiseks vastavalt ehitusprojektile „V19_EP_v02_Vaksali19“, peaprojekteerija AS RTG PROJEKTBÜROO.
3.2. Enne ehitustööde alustamist kohustada   ehitustööde  tellijat  tagada kõrvaltingimuste täitmine, mis on käesoleva korralduse  punktis 1 esitatud Narva Linnavalitsuse Arhitektuuri- ja Linnaplaneerimise Ameti poolt. 
3.3. Jätta  algatamata  Vaksali tn 19 // A. Puškini tn L1 kinnistutel asuva ärihoone ehitisregistri koodiga 118004995  laiendamisega ja selle teenindamiseks vajalike rajatiste ümberehitamisega ja püstitamisega kavandatud tegevuse keskkonnamõju hindamine, kuna kavandatava tegevusega ei kaasne oluline mõju keskkonnale. 

4.    RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

